cyanic-selkie/wikianc huggingface dataset:
SpeedStep
Forklaring
Mengden strøm brukt av en prosessor med en kapasitans C, som kjører ved klokkehastighet f og spenning V er cirka
For en gitt prosessor, så er C er en fast verdi, mens V og f kan variere mye. For eksempel, for en 1,6 GHz Pentium M, så kan klokkehastigheten senkes i inkrementer på 200 MHz fra 1,6 til 0,6 GHz. Samtidig går spenningsforbruket ned fra 1,484 volt til 0,956 volt. I teorien betyr dette at strømforbruket går ned med en faktor på 6,4. I praksis er effekten mindre på grunn av at noen prosessorinstruksjoner bruker mindre energi enn andre. For eksempel, når et system ikke er opptatt, har det en tendens til å skru av en del av prosessoren, eller ihvertfall få de til å bruke en ubetydelig mengde strøm. Denne enkle ligningen tar ikke hensyn til statisk strømforbruk.
Eldre prosessorer, som bruker eldre revisjoner av SpeedStep har færre inkrementer. For eksempel kan en 1,7 GHz Pentium 4-M kjøre ved 1.6 GHz, 1.2 GHz og 786 MHz.
BSD
BSD-kjernen har full støtte for SpeedStep.
Linux
Linux-operativsystemer har full støtte for SpeedStep siden kjerneversjon 2,6.
Mac OS X
Mac OS X har full støtte for SpeedStep bygget inn i kjernes siden OS X 10,4 og er skrudd på som standard. Funksjonen kan ikke skrues av uten tredjepartsprogrammer.''
Solaris
Solaris har støttet SpeedStep siden OpenSolaris SXDE 9/07.
Filolaos fra Korint
Filolaos fra Korint (Φιλόλαος ὁ Κορίνθιος Philólaos ho Korínthios) var ifølge Aristoteles en statsmann og nomothete (lovgiver) av den korintiske adelsslekten Bakchiadai.
SpeedStep
Windows
Eldre versjoner av Windows, Windows 2000 og tidligere, trenger en spesiell driver og skrivebordsprogram. Intels nettside spesifiserer at slike drivere må komme fra produsentens nettside; det finnes ingen generiske drivere fra Intel som aktiverer SpeedStep for eldre Windows-versjoner.
I Windows XP, så er SpeedStep-støtte bygget inn i strømstyringskonsolen i kontrollpanelet. I Windows XP kan brukeren indirekte forandre prosessorhastigheten ved å forandre strømoppsett. SpeedStep-innstillingene for strømoppsettet kan ikke bli modifisert fra kontrollpanelet, men kan bli modifisert ved å bruke POWERCFG.EXE konsollverktøyet.
Som kontrast fortsetter AMD å støtte driver for sin lignede PowerNow! teknologi. PowerNow! støttes fortsatt på Windows 2000, ME, 98, and NT.
VM i landeveissykling 1965
VM i landeveissykling 1965 (verdensmesterskapet i landeveissykling) ble arrangert i San Sebastián i Spania i 1965.
SpeedStep
Versjoner
V1.1 ble brukt på andre generasjon Pentium III-prosessorer. Her tillater SpeedStep prosessoren å bytte mellom to moduser, høyfrekvens og lavfrekvens. Dette blir gjort ved å endre på prosessorens multipler. En 1 GHz Pentium III som bruker 20 watt kan da reduseres til 600 MHz hvilket reduserer strømforbruket til rundt 6 watt.
Filolaos fra Korint
I Theben gjorde Filolaos seg nytte av sine statsrettslige kunnskaper. Aristoteles hevdet at han sto bak de thetiske lovene som regulerte anskaffelse av barn. Da de thetiske lovene først og fremst var beregnet på de landløse, dreier det seg trolig om regulering av adopsjoner.
SpeedStep
Versjoner
V2.1 ble brukt på Pentium III-mobile prosessorer og ligner den forrige revisjonen, men i lavfrekvens modusen senkes også spenningen.
Filolaos fra Korint
Diokles og Filolaos holdt sammen hele livet og ble gravlagt nær hverandre i Theben, noe Aristoteles beretter om i Politikk.
SpeedStep
Versjoner
V2.2 er adaptert for Pentium 4-mobile prosessorer. Med dette kan en 1,8 GHz Pentium 4-M-prosessor som bruker 30 watt senke klokkehastigheten sin til 1,2 GHz, dermed går strømforbruket ned til rundt 20 watt.
I.B. Herstad
Indian Bernhard Herstad (1835–1906) var lensmann på Røros fra 1868 til 1906, og fra 1894 dertil lappefogd i Sør-Trøndelag. Han var medlem av Lappekommisjonen av 1889. Hans årsberetninger 1894-1904 er utgitt i skriftserien Dovletje fra Saemien Sijte som en kilde til sørsamisk historie i Rørosdistriktet.
Herstad var født i Trondheim og hadde som sin far utdanning som underoffiser (furer). Han arbeidet i unge år som kontorist hos amtmannen i Sør-Trøndelag. Han giftet seg i 1856 med Karen Fredrikke Høivaag fra Trondheim. Han ble ansatt som lensmann i Røros i 1868.
SpeedStep
Versjoner
V3.1 (ofte forkortet til EIST) ble brukt med den første og andre generasjonen av Pentium M-prosessorene. Med denne revisjonen kan prosessoren variere frekvensen og spenningen mellom 40 % og 100 % av baseklokkehastigheten i inkrementer på 100 MHz eller 133 MHz.
V3.2 (Enhanced EIST) er tilpasset for prosessorer med flere kjerner.
I.B. Herstad
Herstad var medlem av Lappekommisjonen av 1889 som satte opp grenser for reinbeitedistriktene i Hedmark og Trøndelag,   Da stillingene som lappefogd ble etablert i 1894, ble Herstad lappefogd for Sør-Trøndelag, på samme måte som hans lensmannskollega Lorents Brede på Snåsa ble lappefogd i Nord-Trøndelag. Lønna som lappefogd var nesten det dobbelte av lønna som lensmann (800 kr mot 450 kr årlig), men det var forutsatt at han selv måtte ansette nødvendig ekstrahjelp for å kunne skjøtte begge stillingene.
Han var styreformann i Røros Sparebank 1882–1887. Han satt også i det første styret for Dampskipselskapet Fæmund fra 1886.
Aurland II L kraftverk
Aurland II L kraftverk er et vannkraftverk i Stonndalen i Aurland kommune i Vestland.
Kraftverket ble åpnet i 1983. Det ligger i samme fjellhall som Aurland II H kraftverk.
Midlere årsproduksjon er på 187 GWh. Driftstunnellens lengde er på 9,8 km. Magasinkapasiteten er på 10 millioner m³.
Etter å ha blitt brukt til kraftproduksjon i Aurland II ledes vannet gjennom en tunnel til Viddalsmagasinet og videre til Aurland kraftverk.
Anlegget er eid og driftes av Hafslund E-Co Vannkraft. Statkraft eier en liten del.
Europaligaen i fotball for menn 2019/20
Europaligaen i fotball for menn 2019/20 var den ellevte utgaven av Europaligaen. Turneringen begynte den 27. juni 2019 med de første kvalifiseringsrundene og ble avsluttet med finale den 21. august 2020 i Köln i Tyskland.
UEFA-koeffisient
Totalt 213 lag fra alle 55 UEFA-medlemsforbundene deltar i UEFA Europa League 2018–19. Koeffisient rangeringen er basert på UEFA-landskoeffisientene som brukes til å bestemme antall deltagende lag for hvert forbund.
Forbundsrangering
For UEFA Europa League 2019–20 tildeles forbundene plasser i henhold til UEFA-landskoeffisientene i 2018, noe som tar hensyn til prestasjonene deres i europeiske konkurranser fra 2013–2014 til 2017–18.
Fordeling
Endringer gjøres i standard tilgangslisten, hvis noen av lagene som kvalifiserer seg til Europa League via sine hjemlige konkurranser, også kvalifiserer til Champions League som Champions League eller Europa League tittelinnehavere, eller hvis det er færre lag overført fra Champions League på grunn av endringer i Champions League-tilgangslisten. I alle tilfeller hvor en plassering i Europa League fraflyttes, fremmes cupvinnere av de høyest rangerte foreningene i tidligere runder tilsvarende.
Omfordelingsregler
En Europa League-plass fraflyttes når et lag kvalifiserer til både Champions League og Europa League, eller kvalifiserer til Europa League med mer enn én metode. Når et sted fraflyttes, blir det omfordelt innen landsforeningen med følgende regler:
Lag
Etikettene i parentesene viser hvordan hvert lag kvalifiserte seg til plassen for sin start runde::
Ett lag som ikke spilte en nasjonal toppdivisjon deltok i konkurransen; Vaduz (som representerer Liechtenstein) spilte i Swiss Challenge League 2018-19, som er Sveits 2. divisjon.
Førkvalifisering
Trekningen for førkvalifisering ble avholdt den 11. juni 2019. Første kampdag var 27. juni, mens andre kampdag var 2 og 4. juli 2019.
Første kvalifiseringsrunde
Trekningen for første og andre kvalifiseringsrunde ble avholdt den 18. juni 2019. Første kampdag var 9, 10 og 11. juli, mens andre kampdag var 16, 17 og 18. juli 2019.
Andre kvalifiseringsrunde
Første kampdag var 23, 24 og 25. juli, mens andre kampdag ble spilt 30, 31. juli og 1. august 2019.
Tredje kvalifiseringsrunde
Tredje kvalifiseringsrunde er delt i 2 seksjoner: Champions Path (for ligamestere) og League Path (for cup vinner og ikke liga vinnere=
Første kampdag var 6, 7 og 8. august, mens andre kampdag ble spilt 13, 14 og 15. august 2019.
Playoffrunde
Play-off er delt i 2 seksjoner: Champions Path (for ligamestere) og League Path (for cup vinner og ikke liga vinnere=
Første kampdag var 22. august, mens andre kampdag ble spilt 29. august 2019.
Gruppespill
De 48 klubbene ble trukket i tolv grupper den 30. august 2019. Hver gruppe besto av fire lag der de to beste i gruppa gikk videre til 32.-delsfinalen.
Sluttspill
Mekanismen til trekningene for hver runde er som følger:
16. delsfinaler
Trekningen av 16. delsfinalene ble avholdt den 16. desember 2019. Første kampdag var 20. februar, mens andre kampdag var 26. og 27. februar 2020.
Åttedelsfinaler
Trekningen av åttedelsfinalene ble avholdt den 28. februar 2020. Første kampdag er 12. mars, mens andre kampdag var planlagt den 19. mars 2020. På grunn av Covid-19-pandemien ble andre kamp satt til 5. og 6. august. Inter - Getafe og Sevilla - Roma spilte ikke første kamp i mars og avansement ble avgjort på én kamp på nøytral grunn i Tyskland.
Kvartfinaler
Trekningen av kvartfinalene fant sted 10. juli 2020. Kampene spilles 10.- og 11. august.
Semifinaler
Trekningen av semifinalene fant sted 10. juli 2020, etter trekningen av kvartfinalene.
Finale
Finalen blir spilt 21. august 2020 på RheinEnergieStadion i Köln, Tyskland.
Toppscorer
Notat
Source:
Topp assists
Notat
Source:
Isabela
Isabela kan vise til:
Hol I (Votna) kraftverk
Hol I (Votna) kraftverk er et vannkraftverk ved Hovet i Hol kommune i Viken fylke.
Det ligger i samme bygg som Hol I (Urunda) kraftverk.
Kraftverket utnytter fallet på 407 meter fra Varaldsetvatnet. Vannet er regulert mellom 1001 og 1005 moh. Det tilføres vann fra Rødungen som reguleres mellom 1022 og 1001 moh og fra Stolsvatn-magasinet som er oppdemmet med Stolsdammen og egentlig består av en rekke mindre vann. Reguleringshøyden for Stolsvatn-magasinet er mellom 1091 og 1078 moh. Det benyttes også vann fra Bergsjø som reguleres mellom 1081 og 1071 moh. Deler av magasinene ligger i Ål kommune.
Installert effekt er 114 MW fra to francisturbiner. Årsproduksjon er 380 GWh.
Tilsiget er på 265 millioner m³ og nedslagsfeltet er på 392 km². Magasinkapasiteten er på 251 millioner m³.
Kraftverket eies og driftes av E-Co Energi. Det ble satt i drift i 1949. Aggregatene er oppgradert i perioden 2009 - 2012.
Lyngholmen fuglefredningsområde
Verneformål: ta vare på fuglelivet og fuglenes livsmiljø knyttet til en holme som er et viktige hekkeområde for en rekke sjøfuglarter.
Ragnhild Imerslund
Ragnhild Imerslund (1971–) er en norsk diplomat, seniorrådgiver, fra 25. august 2021 ambassadør til Mexico.
Bakgrunn og virke
Ragnhild Imerslund er født 11. september 1971, er fra Bærum, har gått på Landøya ungdomsskole og gikk deretter på den engelske kostskolen Battle Abbey School i byen Battle i East Sussex. Hun har tatt spansk mellomfag ved Universitetet i Oslo, og er utdannet journalist fra Norsk journalisthøgskole. Hun har også en mastergrad i internasjonale relasjoner fra London School of Economics.
Hun har arbeidet som journalist i Radio Nova, og i Dagbladet, NRK og Dagsavisen. Hun har også arbeidet for Den internasjonale Røde Kors-komiteen (ICRC), og for FNs utviklingsprogram (UNDP) i København og New York. I det norske utenriksdepartementet har hun arbeidet som kommunikasjonssjef, ministerråd (nestleder) ved ambassaden i London og spesialrådgiver med ansvar for kampanjen for å sikre en plass i FNs sikkerhetsråd i perioden 2021–2022. Fra 25. august 2021 er Imerslund Norges ambassadør til Mexico.
Eksotisk
Eksotisk er et adjektiv som brukes om det som er fremmedartet og utenlandsk, i Europa og Nord-Amerika særlig om det som tilhører land i tropene. Fremmedordet er dannet av et gresk ord som betyr «utenfor». Den latinske formen exoticus er lånt fra det greske ἐξωτικός (eksotikos), som betyr «fremmed» eller egentlig «fra utsida», et ord dannet av ἐξω- (ekso), «utside», og ἐξ (eks), «ut av».
Det kroatiske bondeparti
Det kroatiske bondeparti (kroatisk: Hrvatska seljačka stranka, forkortet HSS) er et konservativt politisk parti i Kroatia. Partiet ble grunnlagt i 1904 av Ante Radić og hans bror Stjepan Radić.
Det kroatiske bondeparti var det toneangivende kroatiske partiet i Serbernes, kroatenes og slovenernes kongerike og kjempet for kroatisk selvstendighet, bøndenes rettigheter og en omfattende jordreform.
Dårlig Vane
Dårlig Vane (også kjent som DV71) er en norsk hiphop-gruppe fra Loddefjord i Bergen, bestående av rapperne Martin «Hazy» Steen-Hansen, Amadou Jobarteh og Lars-Kristian «Kikkan» Holme. Gruppen er signert til det uavhengige plateselskapet NMG/G-Huset, og fikk sitt gjennombrudd i 2016 med EP-en 71 og hitsingelen «Gikk i Bakken». Deres første album, Matpakken, ble utgitt 20. september 2019. Gruppen ble kåret til «Årets urørt» av NRK P3 i 2017. Musikken til gruppen er sterkt inspirert av amerikansk trapsound.
Diskografi
Krediteringer er hentet fra iTunes.
Studentombud
I Norge er et studentombud en uavhengig aktør med juridisk kompetanse som kan gi studentene juridisk rådgivning og bistand, og som kan følge opp saker som angår studenters rettigheter og plikter i studiehverdagen. Det er i dag studentombud ved UiO, UiB, NTNU, OS, UiT, UiS, UiA, USN, NHH, HVL , NU , HiØ og NMBU.
Stortinget vedtok 1. mars 2018 å be Regjeringen om å lovfeste studentombudsordningen for alle universiteter, høyskoler og fagskoler i Norge.
VM i landeveissykling 1966
VM i landeveissykling 1966 (verdensmesterskapet i landeveissykling) ble arrangert i Nürburgring i Vest-Tyskland i 1966.
Oksymeter
Oksygenmåling i sjø
I 1955 ble det første oksymeteret for måling i sjøen bygd av den norske kjemikeren og oseanografen Ernst Føyn. Det benyttet dryppende kvikksølvelektroder, og gav oksygeninnholdet ved en kurve som funksjon av dybde.
Oksymeteret gir bare relative verdier, og må derfor kalibreres ved målinger etter andre (absolutte) metoder.
Cybocephalus
Cybocephalus er en slekt av små glansbiller med kølleformede antenner. De kan enten plasseres i familien Nitidulidae eller som en familie for sge selv, Cybocephalidae.
Utseende
Små (1-3 millimeter), bredt ovale og hvelvede, blanke glansbiller. Hodet er lite, kort og bredt, nesten helt skjult av brystskjoldet. Antennene er nokså korte, 10- eller 11-leddete, med en tydelig, tre-leddet kølle ytterst. Brystskjoldet (pronotum) er ganske stort, omtrent så bredt som dekkvingene, jevnt tilsmalnet fremover. Dekkvingene er mer eller mindre parallellsidige, og dekker vanligvis hele bakkroppen (av og til kan det aller bakerste leddet stikke ut). De har vanligvis ikke tydelige punktrekker. Beina er korte og kraftige, alle føttene fire-leddete.
Larvene er lange og tynne, sylindriske, litt krumme og gjerne hvite.
Levevis
Gruppen er rovdyr som spiser skjoldlus. De kan rulle seg sammen til en ball.
Trapezites
Trapezites er en slekt av sommerfugler som tilhører familien smygere (Hesperiidae).
Utseende
Middelsstore, kraftige, brune smygere med gule flekker på vingene.
Levevis
Larvene lever på planter i slekten Lomandra (aspargesfamilien).
Kevin Møller
Kevin Kam Møller (født 20. juni 1989 i Løgumkloster) er en dansk håndballspiller som spiller som målvakt for SG Flensburg-Handewitt i Bundesligaen og det danske herrelandslag i håndball. Han har tidligere spilt for GOG Håndball.
École supérieure d’informatique, électronique, automatique
École supérieure d'informatique, électronique, automatique er en fransk grande école som uteksaminerer ingeniører nord i Frankrike (Ivry-sur-Seine, i nærheten av campus til Institut polytechnique des sciences avancées, og Laval), og som er medlem av Conférence des grandes écoles.
U23-VM på ski 2015
U23-VM på ski 2015 ble arrangert i Almaty i Kasakhstan fra 3. februar til 7. februar 2015. Det ble kun konkurrert i langrenn.
Norges tropp
13. januar tok Norges Skiforbund ut 6 kvinner og 6 menn. Skiforbundet har prioritert de 2-3 beste på hver øvelse grunnet begrensningen på 6 personer per kjønn. Norge stiller allikevel med full kvote (4 personer) i alle distanser i begge klasser.
Aurora i blokk Z
Aurora i blokk Z er den første av sju barnebøker i en serie bøker om Aurora, skrevet av den norske forfatteren Anne-Cath. Vestly og utgitt 1966–72. Bøkene er illustrert av Vestlys ektemann Johan Vestly. Bøkene ble vurdert som svært moderne i sin samtid, med en utearbeidende mor og en hjemmeværende far. Likestillingsspørsmål er et eksplisitt tema i bøkene.
Bøkene hadde først blitt sendt som opplesninger i Barnetimen for de minste, hvor Vestly var en av pionerene, sammen med Thorbjørn Egner og Alf Prøysen. Blokk Z ble sendt som opplesningsserie på TV i 1981.
Det meste av handlingen er lagt til Vestlys faste fiktive drabantby, Tirilltoppen, men ei bok foregår i Nederland, og i de to siste bøkene har familien bosatt seg i «Fabelvik», som langt på vei ligner på Kabelvåg, hvor mor er sorenskriverfullmektig.
I tillegg til å være lønnsmottaker og utdannet jurist, er moren også den praktiske og teknisk anlagte i familien. Vestlys vanlige nøysomhetsidealer og kritikk av statusjag finnes også i Auroraserien, og her formidlet med mer karikatur og ironi enn ellers. I og med dette at far lykkes med å gjennomføre en doktoravhandling samtidig med husarbeidet ligger det likevel en «skjult kvinnediskriminering» – for en så krevende kombinasjon greier jo stort sett ikke hjemmeværende mødre. Auroras akademikerforeldre kan i kraft av sin sosiale kapital unnvære statussymboler, mens «drabantbyhusmødrene i sin alminnelighet er skildret som nokså innskrenkede.»
VM i landeveissykling 1967
VM i landeveissykling 1967 (verdensmesterskapet i landeveissykling) ble arrangert i Heerlen i Nederland i 1967.
Sukhoj/HAL FGFA
Sukhoj/HAL Fifth Generation Fighter Aircraft (FGFA) eller Perspective Multi-role Fighter (PMF) er et femte generasjons jagerfly under utvikling i fellesskap av Hindustan Aeronautics Limited i India og Sukhoj i Russland. Prosjektet er i sin helhet basert på PAK FA (der T-50 er prototypen) som er under utvikling for det indiske flyvåpenet. FGFA var tidligere betegnelsen på den indiske utgaven, men samarbeidsprosjektet går nå under navnet Perspective Multi-role Fighter (PMF).
Flytering
En flytering (engelsk: belly boat) er en liten oppblåsbar farkost som man kan fiske fra sittende med beina i vannet, gjerne med vadebukser dersom vannet er kaldt. Flyteringen drives ofte fremover med et par svømmeføtter.
Bruk
Flyteringer brukes til mange typer fiske, som for eksempel fluefiske etter ørret eller slukfiske etter lakseabbor, og gjør det mulig å fiske på banker og andre steder hvor man ellers ikke kunne fisket.
Utforming
Opprinnelig var flyteringer formet som en smultring, og man brukte for eksempel slanger fra taktordekk og satt med baken i åpningen. Moderne flyterunger er enten formet som en "U", "V" eller sirkulær, med flytebroer på hver side og setet hevet over vannet slik at beina til fiskeren skal være den eneste delen av kroppen som er neddykket. Moderne flyteringer har gjerne flere skott for å hindre at den synker dersom det kommer hull på den.
I tillegg til sete har en flytering ofte holdere for utstyr og smårom for oppbevaring. Noen fiskere utstyrer flyteringen med ekstrautstyr som lys og ekkolodd.
Sikkerhet
Flyteringen er utsatt for punktering. Det er mulig å bruke flytevest i en flytering, og noen steder er det krav om dette. I tillegg anbefaler mange produsenter at man ikke bruker flyteringer i elver.
Sukhoj/HAL FGFA
Når utviklingen av PMF ferdigstilles vil det omfatte i alt 43 forbedringer sammenlignet med prototypen T-50, inkludert stealth, supercruise, avanserte sensorer, nettverk og kampavionikk. To forskjellige prototyper vil bli utviklet, en av Russland og en annen av India. Russland gikk med på kravet fra det indiske flyvåpenet om at det må være et to-seters jagerfly. Den indiske utgaven vil være en to-seter for en fartøysjef og en annenpilot/våpensystemoffiser.
Spesifikasjoner (PAK FA og FGFA - planlagte)
De fleste av disse tallene gjelder prototypen Sukhoj T-50 og ikke kampflyet Sukhoj/HAL FGFA i sin ferdige form.
Svindlernes marked
Svindlernes marked (orig. Beat the Devil ) er en amerikansk-britisk spenningskomedie fra 1953 regissert av John Huston og med Humphrey Bogart, Jennifer Jones og Gina Lollobrigida i hovedrollene.
Huston og Truman Capote skrev filmens manus, løst basert på romanen Beat the Devil av den britiske journalisten Claud Cockburn, som skrev under pseudonymet James Helvick. Houston lagde Svindlernes marked som en parodi på sin egen film Malteserfalken fra 1941, som Bogart og Lorre også hadde spilt i.
Handling
Billy Dannreuther er en tidligere velstående amerikaner, som nå opplever store økonomiske problemer. Han samarbeider derfor motvillig med fire kriminelle: Peterson, Julius O'Hara, major Jack Ross og Ravello, som forsøker å skaffe seg et område rikt på uran som ligger i Britisk Øst-Afrika. Billy mistenker at major Ross tidligere skal ha myrdet en annen britisk offiser, som truet med å avsløre planene deres.
I Italia møter Billy og hans kone Maria et britisk par, Harry og Gwendolen Chelm, som planlegger å reise med samme skip som dem. Billy og Gwendolen har en affære, mens Maria flørter med Harry. Men skipet de skal seile med opplever motor-feil, og passasjerene får beskjed om å reise fra skipet med livbåt. Men Harry forsøker i steden å svømme i land. Etter å ha forlatt skipet, går resten av passasjerene i land på en afrikansk strand, hvor de umiddelbart blir arrestert av arabiske soldater. De blir forhørt av Ahmed, en arabisk tjenestemann som mistenker at passasjerene kan være spioner eller revolusjonære. De blir også avhørt av en etterforsker fra Scotland Yard, som undersøker mordet på en britisk offiser i Afrika.
Mehdi Sohrabi
Mehdi Sohrabi (perrisk: مهدی سهرابی, født 12. oktober 1981 i Zanjan) er en profesjonell iransk landeveissyklist og banesyklist. Han har vunnet flere store ritt i Asia.
VM i landeveissykling 1968
VM i landeveissykling 1968 (verdensmesterskapet i landeveissykling) ble arrangert i Imola i Italia i 1968.
Torborg Schønberg
Torborg Ragnelle Schønberg (født Abelsæth 5. desember 1875 i Vigmostad, Nord-Audnedal, død 1. februar 1970 i Bergen) var en norsk skuespillerinne som i sin lange virkeperiode ved Den nationale Scene i Bergen ble regnet blant dette teatrets bærende krefter.
Familie
Torborg Schønberg var datter av gårdbruker Tellef Abelsæth (1845-1921) og Anna Vigmostad (1849-1884). Hun ble 16. juli 1907 gift i Bergen med agent Birger Cotta Schønberg (1875-1946).
Liv og virke
Hun debuterte 4. mai 1898 ved Den nationale Scene i Bergen i rollen som Thea Elvsted i Hedda Gabler. Foruten et avbrudd i sesongen 1899-1900, da hun tok permisjon og gjestet Sekondteatret i Kristiania, var hun hele sin skuespillerkarriere tilknyttet Den nationale Scene. Hun markerte i 1923 sin 25-årsdag ved Den nationale Scene ved å bekle rollen som Lavinia i Det lykkelige Valg.
Sommeren 1900 medvirket hun i teaterlederen Harald Ottos turné i Nord-Norge, med oppsetninger av Et Dukkehjem og Geografi og Kærlighed. I 1938 medvirket hun i Randi Brænne og Frithjof Fearnley-turneen, i kriminal-lystspillet Bruden.
Hybosorus
Hybosorus er en slekt av biller som hører til gruppen skarabider (Scarabaeoidea).
Utseende
Middelsstore (5 – 9 mm), avlange, hvelvede biller, svarte, blanke. Kjevene (mandiblene) og overleppen (labrum) er store og stikker ut under hodet. Antennene er 9- eller 10-leddete, ganske korte, med en tre-leddet kølle der det innerste leddet er stort og har en grop der de to ytterste leddene kan felles inn. Brystskjoldet (pronotum) er bredere enn langt, uten knøler, groper eller pigger. Dekkvingene er avlange. Beina er kraftige, alle leggene (tibiae) er brede med tenner på utsiden. Føttene er fem-leddete, slanke og forholdsvis korte. Larvene er av vanlig skarabide-type (scarabaeiform larve), C- formede.
Utbredelse
Slekten er trolig opprinnelig afrikansk, men to av artene er mye videre utbredt. Hybosorus illigeri finnes over det meste av det sørlige Europa og også det vestlige Asia, mens Hybosorus roei forekommer i Nord-Amerika (spredt dit av mennesker).
Anthracopteryx
Anthracopteryx er en slekt av biller som hører til familien smellere (Elateridae).
Utseende
En nokså liten (6-7 millimeter), avlang, blankt svart smeller. Hodet er kort og bredt, med små fasettøyne. Antennene er lange og kraftige, litt sagtakkede. Brystskjoldet (pronotum) er rundet, omtrent så langt som bredt, med skrått, butt utstikkende bakhjørner. Dekkvingene er litt rundede med kraftige punktstriper..
Levevis
De voksne billene er aktive om vinteren.
Utbredelse
Slekten er utbredt i det vestlige Nord-Amerika (fra Wyoming til Colorado) og Mexico.
Abdi Farah Shirdon Saaid
Abdi Farah Shirdon Saaid (somali:, arabisk: ; født 1958 i Dhusamareb, Somalia) er en somalisk forretningsmann og politiker, som 17. oktober 2012 ble Somalias statsminister. Han var statsminister til desember 2013.
Bakgrunn
Shirdon er utdannet ved Somalias nasjonaluniversitet på 1970-tallet, og arbeidet som økonomi i Somalias finans- og jordbruksdepartement på 1980-tallet. Han flyttet til Kenya i 1991, da Siad Barre ble kastet og landet ble stående uten en fungerende regjering. Siden har han jobbet som entreprenør, og gikk inn i politikken først i 2012. Han er gift med Asha Haji Elmi, en kjent fredsaktivist.
Statsminister i Somalia
Shirdon ble utnevnt til statsminister i Somalia av sittende president Hassan Sheikh Mohamud den 6. oktober 2012, og han gikk da i gang med oppgaven å danne ny regjering. Han ble innsatt som statsminister 17. oktober.
I desember 2013 ble han erstattet av Abdiwali Sheekh Ahmed.
Tufsinga
Tufsinga er en elv som munner ut i Femunden fra vest, sør i Os kommune.
Elva har utspring fra Siksjøen og renner i hovedretning sørøst ned til Femunden. Den øvre del av elva fram til samløpet med Flena, kalles både Tufsinga og Siksjøåa. Den nedre delen av elva fra Straumen samt hele utløpsbukta i Femunden og våtmarkene omkring, er vernet som Tufsingdeltaet naturreservat.
Elva er en viktig rekrutteringslokalitet for harr, sik og storørret i Femunden. Elva ble undersøkt i 2002 som ledd i overvåkningsprogram for tilløpselver til Femund/Trysilelva. Den økologiske tilstanden for Tufsinga ble da funnet å være «god til høy».
Store deler av elveløpet renner langs en esker, en rygg dannet i istiden. Denne er vernet som Tufsingdaleskeren naturreservat.
Fredrik Flo
Fredrik Flo (født 10. oktober 1996) er en danskfødt norsk fotballspiller som spiller for.
Han er sønnen til tidligere fotballspiller og nåværende sportssjef i Sogndal Håvard Flo.
Eurojackpot
Eurojackpot er et spill Norsk Tipping lanserte i januar 2013. Det er et samarbeid mellom nasjonale spillselskaper i en rekke land i Europa. Spillet har en minimum førstepremie på 70 millioner norske kroner. For å vinne førstepremien må man ha fem rette hovedtall (1 til 50) og to rette stjernetall (1 til 12). I tillegg vil det være ytterligere elleve pengepremier. Det vil også være et tilleggsspill på internett hvor man kan vinne reiser.
Høyeste premie er satt til 120 millioner euro (Omtrent 1,200 millioner norske kroner per 2022).
Historie
Eurojackpot ble planlagt i seks år, før det endelig ble realisert i mars 2012. I de deltagende landene er spillet en konkurrent til EuroMillions, som også er et felleeuropeisk lotterispill. De deltagende landene avtalte i november 2011 at spillet skulle settes i gang i løpet av 2012, og senere meldte både Norge, Sverige og Island seg som interessenter, og ble senere med i spillet.
Selve salget av spillet startet lørdag 17. mars 2012, og den første trekningen i spillet ble avholdt fredag 23. mars 2012. Der var ingen vinnere av det store førstepremiebeløpet ved den første trekningen.
Ceratocanthus
Ceratocanthus er en slekt av biller som hører til gruppen skarabider (Scarabaeoidea).
Utseende
Små, hvelvede, blanke, gjerne metallisk fargede biller. De kan rulle seg sammen til en kule, der de brede leggene på mellom- og bakbeina dekker undersiden.
Systematisk inndeling
Familien Ceratocanthidae blir noen ganger regnet som en underfamilie av Hybosoridae.
Eksterne lenker
Generic Guide to New World Scarab Beetles – Hybosoridae:
Helge Fiskaa
Helge Fiskaa (født 26. august 1942 på Byglandsfjord i Aust-Agder) er en norsk sivilarkitekt og planlegger. Han er fra 2012 professor emeritus ved Norges teknisk-naturvitenskapelige universitet (NTNU).
Fiskaa ble uteksaminert fra NTH i 1966. Siden har han vært ansatt ved Arkitektavdelingen på NTH, senere Fakultet for arkitektur og billedkunst ved NTNU.
I 2002 tok han doktorgrad i emnet fysisk-økonomisk planlegging med avhandlingen ''Med lov skal land byggast. Norsk fysisk-økonomisk planlegging dei fyrste åra med bygningslova av 1965.''
Han ble i 2006 utnevnt til professor ved Institutt for byforming og planlegging, der han også var instituttleder i flere perioder frem til 2002. I sin tid ved instituttet har han skrevet flere lærebøker i fysisk planlegging og artikler om planlegging.
Det var Fiskaa som i 2003 tok initiativ til et nytt to-årig masterstudium i fysisk planlegging. Programmet kom i gang i 2005, og han var programkoordinator frem til 2012.
Fiskaa har vært politisk engasjert, både innen lokalpolitikken og innenfor sitt eget fag. Han var blant annet leder av Arkitektenes Fagforbund (AFAG) i årene 1989–1998.
Interessen for planlegging og byutvikling har ført til mange innlegg i avisene; til formidling av kunnskap om planlegging gjennom Wikipedia og til deltagelse i byplankonkurranser. I 1986 fikk han, sammen med sin kollega Sverre Nistov, 3. premie i en idékonkurranse om planlegging av en ny bydel i Steinkjer.
Initramfs
initramfs, en forkortelse for «initielt RAM filsystem», er en etterfølger til initrd. Det er et cpio-arkiv med det initielle filsystem som blir lastet inn i minnet under oppstartsprosessen til Linux. Operativsystemet Linux kopierer innholdet i arkivet til den filsystem-lignende infrastrukturen i rootfs (som enten er basert på ramfs eller tmpfs), og prøver deretter å kjøre det resulterende /init-programmet, før operativsystemet faller tilbake på eldre metoder for initialisering. Initramfs må derfor inneholde utstyrsdrivere og verktøy som er nødvendig for å mounte det endelige rotfilsystemet.
Antun Radić
Antun Radić (født 11. juni 1868 i Desno Trebarjevo død 10. februar 1919 i Zagreb) var en kroatisk vitenskapsmann, forfatter, oversetter, journalist, sosiolog, etnograf og politiker. Han er grunnleggeren av kroatisk etnografi, og var en av grunnleggerne av Det kroatiske bondeparti.
Ørnulf Haug Ljøterud
Ørnulf Haug Ljøterud (født 8. august 1924, død 5. juli 2014) var en norsk arkitekt. Han drev i en årrekke arkitektfirmaet Ljøterud og Ødegård sammen med sin jevnaldrede kollega Erik Ødegård, som han ble kjent med under arkitektstudier ved Arkitekturhøgskolen i Oslo. De er best kjent for å ha tegnet Kongsberg kino, som skiller seg fra det meste i sin samtids norske arkitektur. For øvrig står firmaet bak en rekke andre bygg, som Kristiansand kino (1954), Modum rådhus i Vikersund (1960), Strømsø og Bragernes menighetssenter (1961–71), Nedre Eiker samfunnshus (1975), Notodden teater (1978) og ombygging av Saga kino i Drammen til flerkinosenter (1982). Firmaet har siden fusjonert med Friis arkitekter, og driften fortsetter i sistnevntes navn. Arkivet etter Ødegård og Ljøterud er bevart ved Drammens Museum.
VM i landeveissykling 1969
VM i landeveissykling 1969 (verdensmesterskapet i landeveissykling) ble arrangert i Zolder i Belgia i 1969.
LK-120Ya klasse isbryter
LK-120Ya - klassen eller Prosjekt 10510 er en ny russisk klasse atomdrevne isbrytere. Den er designet på 2010-tallet og det første fartøyet skal etter planen stå ferdig i 2027. LK-120Ya vil erstatte LK-60Ya klassen.
Det ble startet bygging av det første skipet, Rossiya, i 2021. Isbryterne vil ha to atomreaktorer med en termisk effekt på 315 MW, bli 209 meter lange og kunne bryte is med 4,3 meter tykkelse.
Isbrytere som er planlagt i LK-120Ya klassen:
Oh Jae-suk
Oh Jae-suk (født 4. januar 1990 i Uijeongbu) er en sørkoreansk fotballspiller som spiller for den japanske klubben Gamba Osaka. Han deltok i de olympiske leker 2012 i London.
Oh Jae-suk vant en olympisk bronsemedalje i fotball under OL-2012 i London. Han var med på det sørkoreanske laget som kom på tredjeplass i fotballturneringen for menn bak Mexico og Brasil. Sør-Korea vant én kamp og spilte to uavgjort i det innledende gruppespillet og kom på andreplass i sin gruppe bak Mexico. I kvartfinalen beseiret de Storbritannia med 5–4 etter strraffer, det var 1-1 etter full tid og forlenging. I semifinalen ble det tap med 0–3 mot Brasil. Bronsefinalen mot Japan vant de med 2–0.
Kennel
Kennel er oftest oppfattet som en hundegård som driver med målrettet hundeavl. Den kan også være et hundepensjonat der hunder kan få pass for et begrenset tidsrom.
LK-60Ya klasse isbryter
LK-60Ya - klassen eller Prosjekt 22220 er en russisk klasse atomdrevne isbrytere. Den etterfølger Arktika-klassen og er litt større en den.
Det var planlagt en serie nye isbrytere i Russland i perioden 1993–2000, men transporten langs den nordlige sjøruten falt drastisk på begynnelsen av 1990-tallet på grunn av nedgangen i den russiske økonomien, så ingen av dem ble bygget.
Russland har store ambisjoner om å utvikle transporten til havs i Arktis, som i Nordvestpassasjen, og også for utvinning av naturressurser i Arktisk område. Derfor har de igjen begynt å bygge flere nye isbrytere.
Isbrytere i LK-60Ya klassen:
En sjette og syvende isbryter i denne klassen er planlagt.
Trichogomphus rongi
Trichogomphus rongi er en bille som hører til gruppen hornbiller i familien skarabider (Scarabaeidae).
Cloeotus
Cloeotus er en slekt av biller som hører til gruppen skarabider (Scarabaeoidea).
Trichogomphus rongi
Utseende
En nokså stor (ca. 35 millimeter) og kraftig, tettbygd, blank, svart hornbille. Hannen har et middels langt og kraftig horn i pannen, pronotum er uthulet foran, med par runde knøler på sidene, i midten med en bred lengdekjøl som ender ved uthulingen, kløvet i spissen. Hunnen hos denne arten mangler horn på hodet, har bare en liten knøl, og pronotum er rundet uten noen horn eller uthulinger, svært grovt punktert foran og på sidene, glatt og blankt i midten. Dekkvingene hos begge kjønn er blanke uten påfallende punktering.
Cloeotus
Utseende
Små, hvelvede, blanke, gjerne metallisk fargede biller. De kan rulle seg sammen til en kule, der de brede leggene på mellom- og bakbeina dekker undersiden.
Trichogomphus rongi
Utbredelse
Arten forekommer i det sørlige Kina og det nordlige Vietnam.
Epuraea
Epuraea er en artsrik slekt av glansbiller med kølleformede antenner. De fleste har en matt glans og mer eller mindre flat kroppsform. De voksne billene finner man ofte på blomster, larvene kan finnes i mange ulike habitater. Noen få arter er regnet som skadedyr.
Cloeotus
Levevis
Billene har blitt funnet på barken av trær, knyttet til maur og termitter, og i gangene til biller av familien Passalidae. Voksne og larver lever gjerne sammen.
Hesperilla
Utseende
Middelsstore, kraftige, brune smygere med gule flekker på vingene.
Levevis
Larvene lever på planter i halvgrasfamilien, særlig slekten Gahnia men også på starr (Carex) og slekten Cyperus.
Cloeotus
Systematisk inndeling
Familien Ceratocanthidae blir noen ganger regnet som en underfamilie av Hybosoridae.
Epuraea
Levevis
De voksne billene i mange grupper finner man gjerne på blomster, der de spiser pollen. Larvene kan leve i mange ulike habitater.
Hesperilla
Utbredelse
Slekten er utbredt i Australia.
Epuraea
Systematisk inndeling / arter i Norge
thumb|300px| Epuraea ocularis thumb|300px| Epuraea rufa
Pakistan under VM i friidrett 2015
Pakistan deltok under VM i friidrett 2015 (utendørs) fra 22. august til 30. august 2015 i Beijing i Kina. Troppen bestod av en utøver; Liaquat Ali. Han deltok i 200 meter for herrer, men klarte ikke å kvalifisere seg fra forsøksheatet.
Tosh Van der Sande
Tosh Van der Sande (født 28. november 1990 i Wijnegem) er en profesjonell belgisk landeveissyklist og banesyklist. Han sykler for UCI WorldTourlaget Team Jumbo-Visma. Van der Sande har blant annet blitt verdensmester i banesykling.
Idrettsutøvere med flest medaljer i vinter-OL
Dette er en liste over idrettsutøvere med flest medaljer i vinter-OL.
Pakistan under VM i friidrett 2015
Resultater
(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Idrettsutøvere med flest medaljer i vinter-OL
Liste over idrettsutøvere med flest medaljer i vinter-OL
Dette er en liste over utøvere med minimum åtte medaljer i vinter-OL. {{legend|lightblue|Aktive utøvere per OL 2022}}
Nicklas Karlström
Jan Niklas Karlström (født 13. desember 1966) er en svensk tidligere fotballspiller som spilte i Allsvenskan for, , , og.
Klubbkarriere
Nicklas Karlström startet karrieren på toppnivå som midtbanespiller hos. Etter overgangen til Djurgården i 1989 spilte han også midtstopper.
Landslag
Karlström spilte en rekke kamper for aldersbestemte landslag. Han fikk ingen A-landskamper, men var tatt ut til A-landslagstroppen som spilte treningskamp 17. april 1991 mot.
Toxidia
Toxidia er en slekt av sommerfugler som tilhører familien smygere (Hesperiidae).
Utseende
Middelsstore, kraftige, brune smygere, gjerne med små, hvite eller gule flekker på forvingene.
Levevis
Larvene lever på planter i grasfamilien, men vertsarten er ukjent for de fleste av artene.
Utbredelse
Slekten er utbredt i Australia.
VM i landeveissykling 1970
VM i landeveissykling 1970 (verdensmesterskapet i landeveissykling) ble arrangert i Leicester i Storbritannia i 1970.
Trustkontrollen
Trustkontrollen var et norsk statlig kontrollorgan som skulle hindre monopolvirksomheter og karteller i å utnytte stillingen sin til å kreve for høye priser.
Organet var underlagt Justisdepartementet, og eksisterte fra 1926 til 1940.
Bakgrunn
De første eksempler på priskontroll i moderne tid i Norge kom under første verdenskrig, der det tidlig ble satt maksimalpris på melk og smør. Utover i krigen var matvaremangelen i landet alvorlig, og prisdirektoratet la ned forbud mot å øke matprisene uten godkjennelse.
En trustkommisjon ble satt opp i 1916 for å utarbeide et lovforslag om antitrustvirksomhet, og fra 1920 fikk Norge en midlertidig lov om trust- og kartellkontroll. Den permanente Trustloven tok til å gjelde i 1926, med Wilhelm Thagaard som trustkontrolldirektør.
Ansvarsområder
Trustkontrollen fikk ansvar for å for å overvåke markedet med tanke på tendenser til monopolvirksomhet, og fikk et spesielt ansvar for å følge opp utenlandske truster som forsøkte å kjøpe opp norske selskaper. Trustkontrollen fungerte også som klageinstans for personer og bedrifter som ble nektet å handle med andre bedrifter, og Trustkontrollen kunne da pålegge levering om handelsnekten ble ansett å være urimelig.
Kjente saker
Blant de kjente sakene Trustkontrollen var involvert i var British American Tobaccos (BAT) forsøk på å etablere seg i Norge på slutten av 1920-tallet. Den eksisterende tobakkindustrien nektet å handle med tobakksforretninger som også førte BAT-produkter, men Trustkontrollen kom til slutt til at det ikke var grunnlag for å forby leveringsnekten. Kort tid etterpå solgte British American Tobacco fabrikkene sine til norske interesser.
En annen sak der Trustkontrollen spilte en viktig rolle var Lilleborgsaken, der Unilever var på vei til å skaffe seg kontroll over norsk fettindustri. Regjeringen Mowinckel gav konsesjon til Unilevers overtagelse av 50 % av Lilleborg, mens Trustkontrollen engasjerte seg mot avtalen. Mowinckel fikk stortingsflertallet mot seg og gikk av, men etterfølgeren Peder Kolstads regjering opprettholdt konsesjonen.
Askilsåsen naturreservat
Askilsåsen naturreservat i Holmestrand kommune ble opprettet i 2015. Det er funn av mange sjeldne og trua arter i området, hvorav de fleste er knyttet til liggende død ved. Det er en målsetting å beholde verneverdiene i best mulig tilstand, og eventuelt videreutvikle disse.
Dennis Vanendert
Dennis Vanendert (født 27. juni 1988 i Neerpelt) er en profesjonell belgisk landeveissyklist og Sykkelcrossutøver. Han er broen til Jelle Vanendert. I 2012 kjørte han sin første GrandTour
Fausa I kraftverk
Fausa I kraftverk er et vannkraftverk ved Storfjorden ca. 8 km fra Stranda i Stranda kommune i Møre og Romsdal.
Deler av nedbørsområdet ligger i Sykkylven kommune.
Kraftverket utnytter Fausaelva fra reguleringsmagasin i Nysætervannet til Storfjorden. Nysætervannet kan reguleres med 11 meter.
Kraftverket ble satt i drift i 1929, med et aggregat på 375 kW. Det ble byttet ut i 1935 med et på 600 kW. I 1939 ble det bygd nytt, og installert et aggregat på 650 kW. Det ble tatt ut av drift i 1972.
Erik Ødegård (arkitekt)
Erik Ødegård (født 21. desember 1924, død 4. august 2004) var en norsk arkitekt.
Nordic Woman
Nordic Woman er et samlealbum som inneholder tradisjonelle musikkformer fremført av kvinnelige artister fra Norden. Nordic Woman albumet ble lansert internasjonalt i 2012. Albumet er skapt og produsert av norske komponisten og produsenten Deeyah for å sette søkelys på kvinners stemmer og tradisjonell musikk fra ulike deler av verden.
Fausa I kraftverk
I 1982 ble kraftverket pusset opp og tatt i bruk igjen. I 2004 ble det gamle aggregatet erstattet av et nytt. Det kalles Fausa 3.
Erik Ødegård (arkitekt)
Ødegård ble uteksaminert fra Arkitekturhøgskolen i Oslo i 1949 og var assistent hos F.S. Platou i 1949–52 og Erling Viksjø i 1952–55. Han drev i en årrekke arkitektfirmatet Ljøterud og Ødegård samen med sin jevnaldrede kollega Ørnulf Haug Ljøterud. De tegnet blant annet Kongsberg kino (1965), som Ødegaard skal ha hatt ideen til, og som skulle minne om en kinesisk (eller japansk) vifte. Av andre bygg fra firmaet kan nevnes Kristiansand kino (1954), Modum rådhus i Vikersund (1960), Strømsø og Bragernes menighetssenter (1961–71), Nedre Eiker samfunnshus (1975), Notodden teater (1978) og ombygging av Saga kino i Drammen til flerkinosenter (1982). Firmaet har siden fusjonert med Friis arkitekter, og driften fortsetter i sistnevntes navn. Arkivet etter Ødegård og Ljøterud er bevart ved Drammens Museum.
Nordic Woman
Nordic Woman er den første musikksamlingen i WOMAN-serien, en serie CD-utgivelser som har fokus på kvinnelige artister fra hele verden.
Fausa I kraftverk
Fausaelva er demmet opp ved gården Brune. Fallhøyden er ca 240 m.
Erik Ødegård (arkitekt)
Ødegård hadde også en rekke verv i tilknytning til yrket.Blant annet var han formann i Det norske arkitektakademiråd 1974–78 og styremedlem i Norske arkitekters landsforbund i samme periode.
Nordic Woman
Platen inneholder låter av kvinnelige artister fra Norge, Sverige, Danmark, Finland, Island og Færøyene, som har hentet inspirasjon fra ulike stiler i tradisjonell nordisk musikk
Fausa I kraftverk
Installert effekt er 760 kW fra en horisontal peltonturbin. Årsproduksjon er 3 GWh.
Formel 1-sesongen 1965
Formel 1-sesongen 1965 var den sekstende sesongen av FIAs Formel 1-verdensmesterskap. Sesongen startet 1. januar 1965 og ble avsluttet 24. oktober etter ti løp. Jim Clark vant sitt andre verdensmesterskap for førere, mens konstruktørmesterskapet ble vunnet av Lotus-Climax. I løpet av året ble det også kjørt syv Formel 1-løp utenom verdensmesterskapet.
Oppsummering av sesongen
På vei til sin andre mestertittel tok Jim Clark seks seiere, bare avbrutt av løpet i Monaco hvor han ikke var med fordi han var i USA og kjørte Indianapolis 500, som han også vant. Jackie Stewart kom på tredjeplass i sin debutsesong i mesterskapet. I sesongens siste løp vant Richie Ginther vant sin eneste og Hondas første seier i Formel 1. Dette var også det siste løpet med 1,5 litersreglementet i F1.
Konstruktører og førere
Følgende konstruktører og førere konkurrerte i Formel 1-verdensmesterskapet i 1965.
Førermesterskapet
Poeng ble gitt til de første seks plassene med henholdsvis 9, 6, 4, 3, 2 og 1 poeng. Kun de seks beste av de ti løpene ble regnet med i sammendraget i verdensmesterskapet. I tabellen er tallene uten parentes poengene som ble regnet med i mesterskapet, mens tall i parentes er alle poengene.
Konstruktørmesterskapet
Som for førermesterskapet ble det i konstruktørmesterskapet gitt poeng til de første seks plassene med henholdsvis 9, 6, 4, 3, 2 og 1 poeng. En konstruktør fikk imidlertid bare poeng for sin høyest plasserte bil. Kun de seks beste av løpene ble regnet med i sammendraget i verdensmesterskapet. Fet skrift i tabellen angir plasseringer som ble regnet med i mesterskapet. Poengsum uten parentes er mesterskapspoeng; nummer i parentes alle poengene.
Resultater fra løp utenom verdensmesterskapet
Øvrige Formel 1-løp i 1965, som ikke inngikk i verdensmesterskapet. Det siste av disse løpene, Rand Grand Prix, var det første Formel 1-løpet for biler med 3-liters motorer.
Yun Suk-young
Yun Suk-young koreansk: 윤 석영, (født 13. februar 1990 i Gwangyang) er en sørkoreansk fotballspiller som spiller for den japanske klubben Kashiwa Reysol. Han deltok i de olympiske leker 2012 i London.
Mariana González Oliva
Mariana González Oliva (født 12. mars 1987) er en argentinsk landhockeyspiller.
Yun Suk-young
Suk-young vant en olympisk bronsemedalje i fotball under OL-2012 i London. Han var med på det sørkoreanske laget som kom på tredjeplass i fotballturneringen for menn bak Mexico og Brasil. Sør-Korea vant én kamp og spilte to uavgjort i det innledende gruppespillet og kom på andreplass i sin gruppe bak Mexico. I kvartfinalen beseiret de Storbritannia med 5–4 etter strraffer, det var 1-1 etter full tid og forlengning. I semifinalen ble det tap med 0–3 mot Brasil. Bronsefinalen mot Japan vant de med 2–0.
Mariana González Oliva
Hun representerte Argentina under Sommer-OL 2008 i Beijing, hvor hun tok bronse.
Hun tok også bronse under Sommer-OL 2004.